projecte-aina/catalan_government_crawling huggingface dataset:
El Flaix Empresarial de Catalunya del mes d'abril destaca els bons resultats de les exportacions catalanes en l'acumulat dels dos primers mesos de l'any, on assoleixen la xifra més alta de la sèrie històrica.
A més a més, mostra una tendència positiva en l'ocupació industrial, que complementa la taxa d'atur més baixa a Catalunya des de l'inici de la crisi.
La bona dinàmica de la indústria completa l'anàlisi del mes.
Actuament, Llop Gestió de l'esport, del grup Sintagmia, ja no només gestiona equipaments esportius, sinó que també ofereix altres serveis dedicats a la salut i al benestar.
El seu gerent, August Tarragó, i el professor de l'IESE, José Luis Nueno, analitzen el cas de canvi d'estratègia empresarial.
El grup empresarial és membre del Clúster de Salut Mental i d' INDESCAT.
Llop - Gestió de l'esport va sorgir el 2001 amb l'objectiu d'oferir serveis de gestió d'equipaments esportius per a l'administració pública.
Després d'un període de forta expansió durant els primers anys, amb l'arribada de la crisi econòmica els ingressos es van estancar i es va apostar pel creixement a través d'adquisicions d'empreses i del desenvolupament de conceptes innovadors.
Per tal de seguir amb aquesta tendència, els seus responsables van liderar un procés de canvi estratègic per mantenir el creixement i van diversificar el negoci creant el Grup Sintagmia el 2014.
Aquesta empresa aglutina cinc companyies sota la mateixa marca: Gonnafit (activitats exteriors en parcs o zones urbanes), Vivències (activitats d'oci per a escoles, grups i famílies), MN (manteniment i neteja d'instal·lacions) i E3 (activitats per a gent gran).
A Sintagmia els preus al client els marcaven els contractes, de manera que l'única manera de competir en el sector era ser capaç de controlar els costos.
Com que els preus no es podien fixar, perquè això era responsabilitat de l'administració pública adjudicatària –molts cops sense conèixer tots els costos del servei–, la viabilitat del concessionari depenia de la gestió d'aquests costos.
De fet, els costos eren l'única variable de l'equació de marge que podien modificar, mentre que el preu a l'usuari i a l'adjudicat eren fixos.
Ser low cost en tota la cadena de valor implicava aprovisionar més barat que ningú en infraestructures, màquines, personal i formació de personal; i tenir les operacions low cost (per exemple, el manteniment).
Paraules clau: Detector, temperatura, control d'accés, seguretat, reconeixement facial, termòmetre
Sector: Electrònica i electricitat
Ubicació: Sant Cugat del Vallès (Vallès Occidental)
Descripció: Oferim terminal de detecció de temperatura per a controls d'acccés, fabricat a Europa.
Aquest control facial disposa de tots els certificats CE i ISO necessaris.
D'alta precisió (± 0.3°C), permet un examen ràpid i segur en àrees públiques i privades: oficines, fàbriques, residències, hospitals, duanes, edificis públics, escoles, universitats, gimnasos, hotels, transport públic, parcs d'atraccions, etc.
Paraules clau: Termòmetre, febre, temperatura
Sector: Electrònica i electricitat
Ubicació: Olesa de Montserrat (Baix Llobregat)
Descripció: Oferim termòmetres d'ús clínic per al control de temperatura sense contacte.
Hem detectat que moltes empreses i entitats volen controlar la temperatura dels seus treballadors a l'entrada de les seves instal·lacions o pels seus equips de treball.
Paraules clau: Rehabilitació, rehabilitació a distància, telerehabilitació, monitorització remota, fisioteràpia, empoderament del pacient
Descripció: Oferim una plataforma digital de rehabilitació.
Tot el que es pot fer a distància, sense moure's de casa, adquireix una especial importància durant les setmanes de confinament per la pandèmia de la Covid-19.
Deixar els processos de rehabilitació resulta perjudicial per a la salut del pacient.
Des de DyCare llancem al mercat per als fisioterapeutes i professionals sanitaris la nostra plataforma on-line de telerehabilitació, ReHub.
La plataforma ofereix una gran quantitat de dades precises i actualitzades constantment i en temps real, que permeten als professionals un major control de l'evolució dels tractament, així com la seva adaptació.
Paraules clau: Distància, seguretat, detecció, lluminós, personal
Sector: Maquinària, metal·lúrgia i béns d'equip
Ubicació: Granollers (Vallès Oriental)
Descripció: Oferim un sistema autònom programable de detecció de la distància de seguretat (1m, 1,5m i 2m) amb indicador lluminós.
Ideal per taulers de botigues, recepcions d'hotels i empreses, caixers de supermercat, aeroports, etc.
Paraules clau: Disseny web, disseny apps, gestor web propi, e-commerce, assessoria digital, posicionament, màrqueting digital
Descripció: Ens dediquem a la transformació digital de les empreses perquè puguin seguir amb la seva activitat comercial.
Dissenyem webs i e-commerce adaptatius i desenvolupem també apps per les plataformes IOS i Android.
Disposem d'un gestor de continguts web propi (wcms).
Oferim gratuïtament els dos primers mesos del servei web o e-commerce i un domini ".com" gratuït el primer any amb la contractació anual del servei com a oferta especial per la crisi actual de la Covid-19.
Paraules clau: Aprenentatge a distància, escoles, centres, avaluació
Sector: Educació, formació i serveis editorials
Descripció: Des d'Additio oferim una plataforma de gestió acadèmica i comunicació per a centres educatius perquè els alumnes puguin seguir amb el procés d'aprenentatge i les famílies rebin tots els comunicats i notícies del centre.
Pels centres afectats per la Covid-19 existeixen promocions especials i implantacions a nivell de centre gratuïtes.
Les eines estan completament integrades amb Google Classroom i Microsoft Teams, sent partners tecnològics de Google, Microsoft i Amazon en les seves divisions d'educació.
Paraules clau: Personal, tallers, producció
Sector: Educació, formació i serveis editorials
Descripció: El Centre d'Iniciatives per a la Reinserció (CIRE) és una empresa pública del Departament de Justícia que dona segones oportunitats a les persones privades de llibertat, a través de la formació i el treball.
Formar, ocupar i inserir són els tres eixos d'acció que ens mouen a dissenyar itineraris d'integració sociolaboral per a les persones privades de llibertat.
En aquests moments, empreses de tots els sectors poden fer-nos encàrrecs de productes que puguin ser d'ajuda.
Tenim capacitat de producció i alhora contribuïm en la reinserció d'un col·lectiu en risc d'exclusió social.
La guia ofereix una comparativa molt útil per triar la forma societària més adient, analitzant els aspectes mercantils, les despeses de constitució, els òrgans d'administració, etc., així com els tràmits i despeses que representa la transformació d'una forma en l'altra.
Societat Anònima versus Societat Limitada
L'elecció de la forma societària pot tenir implicacions diverses.
Aconsella no basar la decisió únicament en l'element econòmic.
A curt termini, aquest pot ser suficient per endegar l'activitat, però pot limitar el creixement de la companyia o entorpir-lo augmentant els tràmits, processos i costos.
Compara dos de les principals figures societàries: la societat anònima i la societat limitada.
En molts aspectes s'assemblen força (entitats mercantils que limiten la responsabilitat dels seus socis), presenten diferències significatives pel que fa a la transmissió d'accions/participacions, les aportacions no dineràries i l'ampliació de capital delegada.
Analitza les diferències bàsiques relacionades amb aspectes mercantils i fiscals, així com amb el procés de constitució, el timing i les despeses de constitució.
Estudia els òrgans d'administració de la societat: administradors, consell d'administració, duració del càrrec, retribució, opcions sobre accions.
L'empresa pot decidir realitzar una ampliació de capital per créixer i per això analitza el dret de subscripció preferent, l'augment de capital autoritzat i la delegació de la facultat d'execució de l'ampliació de capital.
També indica quins són els requisits i passos de la transformació de SL a SA (o a l'inrevés) i els costos que comporta el canvi.
Aquest mapa et permet conèixer la restricció aplicada a cada país i per tipologia de transport: navega-hi, clica el país que vulguis i descobreix la situació que presenta.
La crisi sanitària provocada per l'expansió del coronavirus a tot el món, ha obligat a la majoria de països a prendre mesures per reduir el nombre d'infectats.
Una d'elles és la de restringir la mobilitat, sigui de passatgers o de mercaderies, d'un país a un altre.
Un fet que pot afectar les relacions comercials entre les empreses.
En aquest sentit, a través del coneixement de la xarxa d' Oficines Exteriors d'ACCIÓ, hem creat un mapa interactiu per conèixer l'estat de les fronteres en termes de transport terrestre, aeri i marítim.
Per il·lustrar-ho, tenim en compte el tipus de restricció: si el transport és obert, si ofereix dificultats destacades o si està tancat.
Navega a través de les pestanyes i descobreix el detall de cada país i tipologia de transport.
Totes les descripcions disposen de la data d'actualització.
Suport durant la crisi sanitària
En aquest sentit, també es pot contactar amb l' Oficina Tècnica de Barreres a la Internacionalització si la teva empresa es troba amb dificultats durant els seus processos d'importació o exportació.
Paraules clau: Ajuda, treballadors, gestió, conflictes
Descripció: Els malentesos ja existents abans de la situació actual generada per la Covid-19 es poden agreujar.
La seva negació i elusió no faran que desapareguin, és més, poden acabar destruint i contagiant-se ràpidament a la resta de l'estructura.
Des de CMBMediala hem creat un pla de prevenció i gestió de conflictes.
Intervenim en tots els àmbits d'una organització mitjançant la creació d'espais de diàleg saludable i constructiu.
Descripció: Des del Cluster FEMAC, hem engegat una compra conjunta de 6.000 mascaretes de protecció Model FFP2, a través d'un Grup de Compra del Clúster.
El preu unitari és de 3,30 € posat a Lleida.
La compra és realitzarà el divendres 24, i es preveu rebre la mercaderia el 6 de maig del 2020.
La forma de pagament és per avançat.
En aquesta sessió virtual organitzada per a startups catalanes des de Catalonia Trade&Invest South East Asia, connectarem amb l'ecosistema d'inversors de Singapur per a startups.
Golden Equator Ventures, un Venture Capital de Singapur, ens explicarà què és el que busquen i en què es fixen quan volen trobar startups per invertir-hi.
També descobrirem com portar el negoci a Àsia i comptarem amb la participació del Singapore Economic Development Board i com establir-se a Singapore de la mà d'experts com Hawksford.
Connectar-te amb l'ecosistema d'inversió en startups de Singapur.
Sessió en anglès sense traducció.
Paraules clau: Productes càrnis, hospital
Sector: Alimentació especialitzada i gurmet
Ubicació: Cassà de la Selva (Gironès)
Descripció: Oferim productes càrnis de 5a gamma (pollastre, gall d'indi, vedella) amb certificat de Qualitat IFS i especialitzada en càterings hospitalaris.
Ens oferim a portar els nostres productes als centres que ho necessitin com a conseqüència de la crisi actual.
Paraules clau: Salut emocional, psicologia emergències, empreses, treballadors, sanitaris, cohesió equips
Ubicació: Figueres (Alt Empordà)
Descripció: Servei de consultoria en psicologia d'emergències en el context de la pandèmia per a les empreses, treballadors i equips sanitaris.
Consultoria psicològica i gestió del dol.
Serveis de diebrifing per a directius i equips, psicoeducació en situació d'emergència per a directius.
Serveis a través de videoconferència i presencials.
Portugal és un país natural per a l'exportació de productes catalans no només per la proximitat, sinó també per la similitud cultural entre els dos països i la facilitat de comunicació ja que el portuguès és de fàcil comprensió per als catalans, i el castellà (no el català) és una llengua fàcil per als portuguesos.
Portugal es converteix, així, en un país atractiu no només per a les pimes, sinó també per a les grans empreses, tot i que realment gairebé totes ja hi estan implantades.
El 2010 hi havia més de 1.200 empreses espanyoles a Portugal, que representen una inversió del voltant de 60.000 milions d'euros, equivalent al 9% del PIB lusità i donen feina a 82.000 persones.
El mateix any Portugal va ser la quarta destinació de les exportacions catalanes per darrere de països com França, Alemanya i Itàlia.
En el mateix període, Catalunya va exportar a Portugal 3.806,6 milions d'euros, que representen prop del 23% del total de les exportacions espanyoles a Portugal; i va importar 1.458,3 milions d'euros.
Relativament al total de les exportacions catalanes, Portugal va tenir una variació positiva del 10%.
Quins sectors i quines oportunitats ofereix el mercat portugués en aquests moments?
En realitat no hi ha sectors prioritaris ja que pràcticament tots ells tenen encara una quota de mercat per introduir productes, ja sigui major o menor.
És una qüestió de detectar les oportunitats que el mercat ofereixi.
Quines estratègies han seguit les empreses que s'han implantat amb èxit a Portugal i en què es diferencien aquestes de la resta?
Com un primer pas s'han de detectar els canals de distribució que a Portugal són el de l'importador / distribuidor.
Tan sols després d'haver adquirit una quota de mercat que ho justifiqui, és quan les empreses haurien de pensar més enllà i implantar-se.
Hi ha productes que ho exigeixen i altres no.
Quina competència es trobaran les empreses catalanes a Portugal i què han de millorar de la seva estratègia?
Les empreses catalanes es troben amb tot tipus de competència: del mercat espanyol i del mercat internacional.
Per tant, les empreses catalanes han de ser competitives per poder entrar amb èxit no tan sols en aquest sinó també en altres mercats exteriors.
La similitud cultural i la proximitat dels idiomes fan de Portugal un mercat natural per les empreses catalanes.
Al voltant del 23% d'exportacions espanyoles a Portugal vénen de Catalunya.
És recomanable pensar a implantar-s'hi un cop s'ha assolit una bona quota de mercat.
La seva estratègia passa per ampliar la seva presència internacional i impulsar el segment de petits i mitjans cellers que saben apreciar el tap de gamma alta.
La firma Manuel Serra, de Cassà de la Selva, és un dels noms més distingits en l'àmbit de la fabricació de taps de suro del clúster de les comarques gironines.
Té una llarga trajectòria històrica i un compromís amb el tap de suro d'alta qualiat.
Tammateix, la competència que presenten els taps sintètics i de rosca, que es fan servir en vins joves, els ha fet recular en mercats on havien tingut una presència remarcable, com Austràlia o Nova Zelanda.
Si més no, de moment els vins de criança no s'han vist afectats per aquesta reconversió.
Per tal d'anar més lluny i créixer internacionalment, han redefinit la seva estratègia comercial per a potenciar el segment de mercat que millor pot apreciar la qualitat dels taps de gamma alta, el valor afegit, i que és el que configuren els cellers petits i mitjans.
Actualment un 70% dels clients de Manuel Serra són cellers que responen a aquest perfil.
Es tracta de l'única empresa europea que fabrica una cera 100% ecològica i sostenible per aplicar a esquís i taules d'snowboard.
L'start-up catalana Marteen Sports World, única empresa a Europa que fabrica cera 100% ecològica i sostenible per a esports de neu, ha augmentat les exportacions aquest any fins a situar-les al 80% de la facturació.
La cera que fabrica porta per nom Nzero i s'aplica a esquís i taules d'snowboard per lliscar més fàcilment.
L'empresa ha comptat amb el suport d'ACCIÓ a través del programa Start-Up Catalonia.
"Aquest assessorament ens va permetre posar ordre i compartir amb altres empreses el nostre cas per arribar a solucions conjuntament", explica Guillem Capellades, fundador de Marteen Sports World.
Les exportacions de l'empresa, que va néixer fa prop de dos anys, han crescut un 20% l'últim any i el seu producte ja està present a més de 50 botigues de tot l'Estat espanyol.
Per als pròxims dos anys, els objectius són doblar la facturació i entrar en mercats de Sud-Amèrica, Nova Zelanda i Àsia. "
Ja hem testejat la nostra cera a Argentina perquè l'hivern austral ens dóna més oportunitats de desestacionalitzar-la", diu Capellades.
Marteen Sports World té oberta actualment una ronda de finançament a través de la plataforma d'equity crowdfunding Crowdcube i espera captar 60.000€ de capital.
"Amb aquest finançament, volem incorporar noves línies de negoci perquè el nostre producte no sigui només per als esports de neu", explica Capellades.
"Una de les línies són altres esports com el surf d'aigua o l'skateboard, i l'altra és l'aplicació de la cera a teixits tècnics", afegeix.
L'empresa ja compta amb la patent dels seus productes a l'Estat espanyol i està en procés d'obtenir-la a l'àmbit europeu.
L'start-up, que fabrica els seus productes al Vallès, ja ha assolit els 750Kg de cera produïda i de cara a la temporada 2016-2017 preveu superar la tona de producte fabricat.
L'start-up catalana Marteen Sports World exporta el 80% de la seva cera ecològica per a esports de neu
La facturació en productes per a higiene animal (xampús, desodorants, antiparasitaris, raspalls per al cabell, etc) ha crescut un 12,7% l'últim any i la de complements per animals ha crescut un 1,5% des del 2010.
Segons ASSALCO ( Associazione Nazionale Imprese per l'Alimentazione e la Cura degli Animali da Compagnia ), al 2012 el sector de l'alimentació i cura dels animals de companyia ha crescut tant en termes de facturació com en volum de vendes.
Cal valorar que el 41% de les llars italianes tenen animals de companyia, amb un total de 7 milions de gossos, 7,5 milions de gats, dos milions de mamífers petits, 40 milions d'ocells i peixos i un milió de rèptils.
El volum de vendes del sector Pet Care ha crescut un 0,5% durant el darrer any, principalment a través de la gran distribució, amb un augment del 2,7% i una facturació total de 1.009 milions d'euros.
Les vendes a les botigues d'animals han augmentat un 1%, arribant a una facturació de 594,4 milions d'euros.
Així mateix, els garden centers també han començat a vendre productes per animals de companyia.
Aquí pots recuperar la gravació de la sessió.
Aquí pots llegir un article del ponent
En aquesta sessió on-line, Ma Eugenia Blasco, sòcia d'AGM Advocats, ens explicarà els punts claus a considerar a l'hora de fer desplaçaments de treballadors per Europa en la situació de limitació de mobilitat actual.
La crisi sanitària ha provocat el tancament de l'Espai Schengen, però les empreses segueixen tenint la necessitat d' enviar treballadors arreu d'Europa per realitzar tasques tècniques o operatives.
En aquesta sessió t'informarem sobre els requisits per realitzar desplaçaments de treballadors a França, Alemanya, Portugal, Itàlia o el Regne Unit, segons si es tracta d'estades de curta durada (menys d'una setmana) o períodes més llargs.
També es donaran indicacions sobre com portar treballadors estrangers a Catalunya.
Aquesta sessió tindrà una visió pràctica sobre la situació actual i es dividirà en:
Conèixer com es poden traslladar els treballadors a d'altres països en l'estat de confinament.
Una empresa catalana o una empresa estrangera amb filial a Catalunya, que hagi d'enviar treballadors arreu d'Europa en aquesta situació d'emergència sanitària.
La mobilitat de treballadors a Europa.
Requisits especials per treballar a altres països europeus en confinament per la COVID-19: França, Alemanya, Portugal, Itàlia i Regne Unit
Transport de treballadors en situació de limitació a la mobilitat europea
Portar treballadors estrangers a Catalunya (proveïdors o propis)
Perspectives de reducció de requisits fins a l'estiu.
Ponent: Ma Eugenia Blasco, sòcia d'AGM Advocats
A Singapur la crisi econòmica mundial només es va notar durant l'any 2009.
Des d'aleshores el país ha gaudit d'un creixement econòmic que ha derivat en un augment del poder adquisitiu per càpita (13è país del mon en valor nominal i 3r en paritat de poder adquisitiu (PPA) segons l'FMI el 2011).
Aquestes dades fan que el nivell de vida de la població hagi augmentat considerablement els darrers anys, fins a situar-se com un dels països més desenvolupats del món.
En conseqüència, i com passa en la majoria de països amb alts índexs de poder adquisitiu i qualitat de vida, apareixen preocupacions i necessitats noves.
Una de les més importants ha estat la preocupació per l'aparença, la salut i la bellesa.
Les protagonistes principals han estat les dones, però també i cada cop més, els homes.
Així doncs, Singapur té amb una societat on cada dia es dóna més importància a l'estètica i la salut.
A afectes pràctics, a Singapur, les dones tenen el mateix reconeixement i oportunitats dins el mercat laboral que en els països occidentals on hi ha menys discriminació.
Una situació diferent, per exemple, de la que es viu a la Xina, el Japó o Corea del Sud.
Aquesta informació ens permet veure que la gran majoria de dones tenen la capacitat financera i el poder adquisitiu per invertir en la imatge i cura del seu cos, consumint productes de cosmètica de tot tipus o visitant centres d'estètica especialitzats a la recerca dels millors tractaments.
Els homes també estan cada cop més familiaritzats amb les tendències de la moda i la imatge, que inclouen l'ús de diferents cosmètics, perfums, cremes per la cura de la pell, antienvelliment o aftershaves.
L'interès per l'estètica en el sector masculí queda palès en el nombre de revistes per a homes, que està en constant creixement.
Els temes d'aquestes revistes són la moda, l'esport, l'estètica i la salut.
Tenint en compte que Singapur té una població d'uns 5 milions d'habitants, això demostra que és un sector que cal tenir en compte.
En general, a la població de Singapur li agrada provar productes nous i està oberta a marques noves relacionades amb el sector de la cosmètica que provinguin del mercat occidental, un mercat que durant els darrers anys ha dominat les importacions de productes de cosmètica al país.
La resta d'importacions a Singapur procedeixen majoritàriament del mercat asiàtic, on el Japó i Corea són els que tenen més popularitat.
Rússia té una gran població i un important PIB, malgrat que en termes de PIB/càpita encara té feina per fer.
Rússia manté una dinàmica positiva amb els grans estats de l'est, per la qual cosa la crisi de la zona euro està suposant un peatge.
La inflació dels preus en retail a Rússia és superior a la dels països de l'est de la UE, tot i que ha baixat significativament respecte a mitjans dels primers anys 2000.
Els països BRIC com Rússia han de modernitzar la seva educació i tecnologia, i ofereixen bones oportunitats en aquests sectors.
Hi ha un mercat molt saturat, amb gran competència que s'ha d'estudiar bé.
Cal anar-hi amb un producte d'alta rendibilitat, perquè aquesta s'anirà reduint per superar les diverses traves.
Tot i així un cop, consolides el producte, és un molt bon mercat.
És important trobar socis amb experiència internacional, ni que sigui en els països del voltant.
Els sectors on podem trobar oportunitats són principalment el químic i farmacèutic, molt interessant tant per als proveïdors de principis actius com de medicaments genèrics.
També hi ha en marxa molts projectes relacionats amb la renovació d'hospitals via licitacions públiques, així com oportunitats d'establir relacions comercials i científiques entre clíniques, hospitals i centres mèdics catalans amb les clíniques russes.
En aquests moments, si no tens una planta productiva i no pots produir o subcontractar a la producció local, és impossible vendre un producte a causa de l'embargament i veto que afecta sobretot, el sector agroalimentari.